Banjar (Bali)

Banjar inggih punika pah-pahan administratip ring Bali, genahnyané ring sor désa, mapaiketan sareng désa dinas, pateh sakadi Rukun Warga. Banjar pinaka panunggalan krama sané madué wates-wates wewidangan sané prasida ngatur miwah ngurus makasami indik krama banjar. Malarapan antuk adat istiadat sané sampun kaangkenin miwah kasinggihang ring sistem negara Indonésia.
jmpl|Desa Adat, Bali.
Duké riin para krama Baliné makasami kantun ngutamayang asil-asil ring kahuripan sakadi asil mamacul utamanyané padi, kawigunan banjar sané anyar wantah ngurus pamargin toya ring sawah para krama kawastanin subak, majeng ring jadma sané ngranjing dados krama banjar. Ring panglimbak jagaté mangkin, kawigunan banjar sampun nglimbak miwah sayan nincap kantos ngurus makasami parindikan administratip sakadi makarya KTP, Kipem utawi indik lianan sané mapaiketan sareng upacara adat.

Soroh Manut Ring Guna (Fungsi)
Ring sajeroning pamargin guna punika, Banjar kapilah dados 2 soroh manut ring guna sané kaatur ipun:
 Banjar Dinas
 Ngurus indik sané mawatek administrasi, sekadi pangawéan KTP, Kipem. Taler ngatur pamargi program-program pamréntah Républik Indonésia majeng ring krama  irika, contonyané kadi parikrama Posyandu, PKK, nyantos parikrama pamungutan suara rikala galah Pilkada nyantos Pilpres rauh.
 Banjar Adat
 Ngurus indik parikrama adat, contonyané kadi panartian makudang-kudang upacara adat sekadi upacara pawiwahan, upacara kematian, taler ngatur pangadaan makudang-kudang paméntasan seni tradisi sané mawatek ritual.
 Suratan 

Kategori:Banjar
Kategori:Pembagian administratip
Kategori:Bali